**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 21.02.2019.**

**SKRAĆENI ZAPISNIK**

**SA 254. SJEDNICE UPRAVNOG VIJEĆA JU KAMENJAK**

Održane dana 21. veljače 2019. godine. u 18:30 sati.

Prisutni: Ivana Marić, Matija Medica, Cinzia Zubin, Ljubomir Mezulić, Vlasta Iveša Mihovilović

Odsutni:

Ostali: zamjenik ravnatelja Aljoša Ukotić, zapisničarka Greta Pavić, stručna voditeljica Katarina Bulešić

D N E V N I R E D

1. Zapisnik 251., 252. i 253. sjednice UV
2. Plan zaštite od požara za 2019. godinu
3. Usvajanje Godišnjeg programa zaštite, održavanja, očuvanja, promicanja i korištenja zaštićenih područja Općine Medulin za 2019. godinu
4. Usvajanje Izvješća o ostvarivanju Godišnjeg programa zaštite, održavanja, očuvanja, promicanja i korištenja zaštićenih područja u Općini Medulin za 2018. godinu

5. Odluka o odabiru ekonomski najpovoljnije ponude za nabavu Opreme ulaza u zaštićeno područje

6. Odluka o odabiru najpovoljnije ponude za akcijski plan upravljanja u zaštićenom području

7. Ugovor o najmu malog komunalnog vozila

8. Razno

Predsjednik Upravnog vijeća JU Kamenjak otvara sjednicu i predlaže dnevni red.

Prijedlog dnevnog reda se jednoglasno usvaja.

Za: 5 Protiv: 0

**AD.1. Zapisnik 251., 252. i 253. sjednice UV**

Usvajaju se zapisnici 251., 252. i 253. sjednice UV.

Za: 5 Protiv: 0

**AD.2. Plan zaštite od požara za 2019. godinu**

Predsjednik UV otvara raspravu po pitanju Plana zaštite od požara za 2019. Nakon rasprave Vijeće usvaja Plan zaštite od požara za 2019. godinu.

Vijeće jednoglasno prihvaća prijedlog.

Za: 5 Protiv: 0

**AD.3. Usvajanje Godišnjeg programa zaštite, održavanja, očuvanja, promicanja i korištenja zaštićenih područja Općine Medulin za 2019. godinu**

Temeljem dobivenog mišljenja Hrvatske agencije za okoliš i prirodu i suglasnosti Načelnika Općine Medulin Upravno vijeće usvaja Godišnji program zaštite, održavanja, očuvanja, promicanja i korištenja zaštićenih područja Općine Medulin za 2019.godinu.

Za: 5 Protiv: 0

**AD.4. Usvajanje Izvješća o ostvarivanju Godišnjeg programa zaštite, održavanja, očuvanja, promicanja i korištenja zaštićenih područja u Općini Medulin za 2018. godinu**

Predsjednik UV daje riječ stručnoj voditeljici Katarini Bulešić koja obrazlaže izvješće. Izvješće se već više godina piše u propisanoj formi u kojem se upisuje stavka po stavka iz Godišnjem programa te zabilježba da li je stavka odrađena. Isto tako se bilježe aktivnosti sa suradnicima da li su odrađene ili ne.

Predsjednik UV predlaže da se usvoji izvješće.

Vijeće jednoglasno prihvaća prijedlog.

Za: 5 Protiv: 0

**AD.5. Odluka o odabiru ekonomski najpovoljnije ponude za nabavu Opreme ulaza u zaštićeno područje**

Temeljem provedenog postupka javne nabave odabrana je ekonomski najpovoljnija ponuda za nabavu Opreme ulaza u zaštićeno područje od 07. siječanj 2019. godine procijenjene vrijednosti nabave 398.474,00 kn uvećano za PDV, kojom je kao najpovoljnija ponuda odabrana ponuda tvrtke Elitimo d.o.o., G. Orbanići 2, 52341 Žminj, u iznosu od 358.857,00 kn uvećano za PDV.

Za: 5 Protiv: 0

**AD.6. Odluka o odabiru najpovoljnije ponude za akcijski plan upravljanja u zaštićenom području**

Temeljem provedenog postupka nabave odabrana je najpovoljnija ponuda za nabavu Akcijskog plana upravljanja posjetiteljima značajnog krajobraza DKiMA (Donji Kamenjak i medulinski arhipelag) od 01. veljače 2019. godine procijenjene vrijednosti nabave 70.000,00 kn uvećano za PDV, kojom je kao najpovoljnija ponuda odabrana ponuda tvrtke GRGUREVIĆ & PARTNERI d.o.o., Čanićeva 6, 10000 Zagreb, u iznosu od 69.900,00kn uvećano za PDV.

Za: 5 Protiv: 0

|  |  |  |  |  |
| --- | --- | --- | --- | --- |
|  |  |  |  |  |

**AD.7. Ugovor o najmu malog komunalnog vozila**

Predsjednik UV daje riječ zamjeniku ravnatelja koji upoznaje vijeće sa mogućnosti sklapanja Ugovora o najmu malog komunalnog vozila sa tvrtkom Med eko servis d.o.o. za potrebe selektivnog odvajanja otpada. Upravno vijeće smatra da bi vozilo olakšalo djelatnicima na poslovima čišćenja odvoz otpada.

Predsjednik UV predlaže da se ovlasti zamjenik ravnatelja za potpisivanje ugovora.

Vijeće jednoglasno prihvaća prijedlog.

Za: 5 Protiv: 0

**AD.8. Razno**

Predsjednik UV predlaže da se potvrdi Odluka o usklađenju koeficijenata složenosti radnih mjesta (UV-187/2014-4 od 09.05.2014.g. i UV-195/2014-2 od 06.10.2014.g.)

Dana 21.02.2019. Upravno vijeće na svojoj 254. sjednici utvrdilo je da u Odluci o usklađenju koeficijenata složenosti radnih mjesta (UV-187/2014-4 od 09.05.2014.g. i UV-195/2014-2 od 06.10.2014.g.) stoji u točki II, pod Ured Stručnog voditelja, mijenja se visina koeficijenta za slijedeće radno mjesto, te da isto glasi: Edukator – 2 izvršitelja, koef. 2,42. Nadalje se utvrđuje da Odluka nije primjenjivana pri obračunu plaća za djelatnike na radnom mjestu Edukator od dana stupanja Odluke na snagu do dana 21.02.2019 odnosno 254. sjednice već se primjenjivao „stari“ koeficijent 2,04.

Kako je utvrđena neusklađenost prilikom obračuna plaće edukatora , ovlašćuje se zamjenik ravnatelja, Aljoša Ukotić, da se obračunaju sve plaće s koeficijentom 2,42 u razdoblju od stupanja Odluke na snagu. Za: 5 Protiv

Daje se suglasnost za plaćanje računa za nabavljenu robu i izvršene usluge, prema popisu:

|  |  |  |  |  |
| --- | --- | --- | --- | --- |
| **RED.****BR.** | **NAZIV DOBAVLJAČA** | **RAČUN** | **DATUM****RAČUNA** | **IZNOS** |
| 1. | INFOTEH D.O.O. | 12/P1/1 | 21.02.2019. |  187.500,00 kn  |

Za: 3 Suzdržan: 2 Protiv: 0

Predsjednik UV upoznaje vijeće da stručnoj suradnici za financijsko poslovanje temeljem sporazuma o prestanku ugovora o radu isti prestaje s 11. ožujkom 2019.

Predsjednik UV daje riječ zamjeniku ravnatelja Aljoši Ukotiću koji upoznaje vijeće sa potrebom da se djelatnika Nenada Mrkić pozove na posao zbog velike količine smeće na područjima pod našom zaštitom te što promtnijem čišćenju.

Za: 5 Protiv: 0

Predsjednik UV daje riječ zamjeniku ravnatelja Aljoši Ukotiću koji upoznaje vijeće s potrebom nabave tampona za saniranje ceste. S obzirom da u travnju dolazi vojska koja će sanirati ceste na području Donjeg Kamenjaka trebalo bi na vrijeme pripremiti materijal za sanaciju.

Vijeće predlaže da se krene u nabavu tampona.

Za: 5 Protiv: 0

Predsjednik UV upoznaje vijeće o pristiglim anonimnim prijavama pojedinim članovima Upravnog vijeća o mogućim malverzacijama na blagajnama na rampi Paredine i Infu 2 na što upućuju dostavljeni računi, izlist jedne od kasa bez pokrića, te razgovor sa sezonskim djelatnicama i djelatnicima. Predsjednik UV predlaže da se poduzmu sve mjere i radnje kako bi se vidjelo što se točno desilo.

Prijedlog je da se angažira osoba ili tvrtka koja će ući u program i provjeriti što se točno desilo.

Prijedlog je da se kontaktira tvrtka Poretti i tvrtka Alarm automatika d.o.o. s obzirom da je ista proizvela program.

Za: 5 Protiv: 0

Zapisničarka Predsjednik Upravnog

Greta Pavić vijeća JU Kamenjak

 Matija Medica

Kraj sjednice je u 20:35.

 SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

* Odluka o usvajanju Plana zaštite od požara zaštićenih područja Općine Medulin kojim upravlja JU Kamenjak za 2019. godinu, te Pravilnik o provođenju preventivno uzgojnih mjera i posebnih mjera zaštite – usvojeno
* Odluka o usvajanju Godišnjeg programa zaštite, održavanja, očuvanja, promicanja i korištenja zaštićenih područja Općine Medulin (Značajni krajobraz Donji Kamenjak i medulinski arhipelag, Značajni krajobraz Gornji Kamenjak, Park šuma Brdo Soline kod Vinkurana, Park šuma Kašteja) za 2019. godinu - usvojeno
* Odluka o usvajanju Izvješća o ostvarivanju Godišnjeg programa zaštite, održavanja, očuvanja, promicanja i korištenja zaštićenih područja Općine Medulin za 2018. godinu - usvojeno
* Odluka o sklapanju Ugovora o najmu malog komunalnog vozila sa tvrtkom Med eko servis d.o.o., oib: 68103986020, Pomer 1, u mjesečnom iznosu od 2.000,00 kuna uvećano za PDV za potrebe selektivnog odvajanja otpada - usvojeno
* Odluka kojom se potvrđuje Odluka o usklađenju koeficijenata složenosti radnih mjesta (UV-187/2014-4 od 09.05.2014.g. i UV-195/2014-2 od 06.10.2014.g.) - usvojeno
* Odluka o davanju suglasnosti za plaćanje računa za nabavljenu robu i izvršene usluge, prema popisu - usvojeno